New Jack The Street Beat

New Jack The Street Beat ialah album studio ketiga dan terakhir oleh kumpulan hip hop Malaysia, Krash Kozz. Album ini telah diiktiraf sebagai album new jack swing pertama di Malaysia dan dikeluarkan pada April 1993 oleh Valentine Sound Production.

Latar belakang
Sebelum album ini dikeluarkan, pengurus Krash Kozz ketika itu, Mohd Firhat Ahmat berhubung dengan Teddy Riley, perintis muzik New Jack Swing (NJS) pada 23 Disember 1992 melaui panggilan telefon, yang meminta mereka untuk sebarkan kegilaan irama NJS di Malaysia. Dirakamkan oleh barisan ahli baru Krash Kozz–Najee, Fawzi dan Albert, New Jack The Street Beat mengandungi 11 lagu yang diadun dengan pelbagai gaya muzik termasuk jaz, gospel, R&B, pop dan rap klasik. Di dalam tatahan album ini, Krash Kozz telah menulis ayat "You don't have to call yourself Kumpulan Rap Unggul to be the leader" yang dikatakan merujuk kepada kumpulan KRU.

Keluaran
New Jack The Street Beat dikeluarkan pada April 1993 hingga kejayaan komersial. Ia telah diuar-uarkan sebagai album new jack swing pertama di Malaysia. Empat lagu dalam album ini telah dikeluarkan sebagai single, iaitu versi bahasa Inggeris lagu "Fiona" yang dipopularkan oleh 4U2C untuk versi bahasa Melayu, "Berhati-Hati Di Jalanraya", "Pada Kasih Cinta Berbunga" dan "New Jack The Streetbeat (Give It All You've Got)".

Senarai runut

Rujukan

Album 1993
Album Malaysia tahun 1993